Preşedintele Consiliului Concurenţei, Bogdan Chiriţoiu, a declarat, la Miercurea-Ciuc, referindu-se la anunţata tranzacţie privind achiziţia Telekom, că instituţia pe care o conduce încă nu a fost notificată, dar imediat ce acest lucru se va întâmpla va efectua analiza de concurenţă, care va merge în paralel cu analiza pe securitate naţională, care se va face la nivelul Guvernului, scrie Agerpres.
"Digi a anunţat că va sprijini achiziţia Telekomului. (...) O să vedem. N-am primit până acum nicio notificare, deci de-abia intenţia între cele două companii, sau cele trei companii, că Telekomul vrea să vândă, Telekom Germania vrea să vândă şi vrea să cumpere una din firmele domnului Tomşa împreună cu Digi. Deci, această tranzacţie, repet, e o formă nouă. Tranzacţia veche au retras-o vineri, ne-au anunţat luni că vor să restructureze tranzacţia prin intervenţia lui Digi, au anunţat Bursa (...) Dar aşteptăm şi noi să primim detaliat detaliile tranzacţiei şi atunci o să facem noi analiza de concurenţă, care va merge în paralel cu analiza pe securitate naţională, care se face la nivelul Guvernului. Deci, ambele dimensiuni vor fi analizate”, a declarat Chirițoiu.
„Ştiu că de doi ani se chinuie Telekom să vândă operaţiunile din România. Ce pot să spun? Le urăm succes, în acelaşi timp trebuie şi ei să respecte nişte reguli în această ţară. Trebuie să fim siguri că cel care cumpără Telekom va putea să menţină infrastructura în funcţiune, va respecta contractele pe care le are cu clienţii şi fiind vorba de o infrastructură critică de comunicaţie există şi această dimensiune privind securitatea naţională. Deci, instituţiile de securitate naţională vor să se asigure că noul operator, repet, e capabil (...) să gestioneze infrastructura într-un mod care asigură protejarea intereselor de securitate ale statului", a subliniat Bogdan Chiriţoiu.
Citeste si:
Preşedintele Consiliului Concurenţei se află la Miercurea-Ciuc unde, alături de mai mulţi membri ai conducerii instituţiei şi de experţi în domeniu, va avea întâlniri cu reprezentanţi ai autorităţilor locale şi ai firmelor din regiune, discuţiile fiind axate pe regulile privind acordarea ajutoarelor de stat şi derularea achiziţiilor publice, dar şi pe legislaţia de concurenţă.
Digi România a încheiat luni un acord de principiu pentru achiziţionarea, prin vehiculul West Network Invest, a unei deţineri de peste 99,99% din capitalul social al Telekom România Mobile Communications, de la Hellenic Telecommunications Organization, potrivit unui raport remis Bursei de Valori Bucureşti (BVB).
"Societatea informează piaţa că, în data de 27 mai 2024, Digi România SA (Digi) a încheiat un acord de principiu privind principalii termeni şi condiţii pentru achiziţionarea de către West Network Invest SRL, un vehicul investiţional deţinut majoritar de către Digi şi minoritar de către grupul Clever Media, a unei deţineri de 99,9999994% din capitalul social al Telekom România Mobile Communications SA (Telekom România Mobile) de la Hellenic Telecommunications Organization SA", se spune în document.
Citeste si:
Sursa foto: Agerpres
Te-ar putea interesa și: